b'\n_START_ARTICLE_\nKomivoja\xc5\xbeierius\n_START_SECTION_\nVeiklos sritys\n_START_PARAGRAPH_\nMa\xc5\xbemenine prekyba u\xc5\xbesiimantys asmenys paprastai u\xc5\xbesiima \xc4\xafvairi\xc5\xb3 produkt\xc5\xb3, preki\xc5\xb3 prekyba, tod\xc4\x97l jiems ne visada apsimoka vykti pas gamintojus ar urmininkus ir \xc4\xafsigyti preki\xc5\xb3 nedideliais kiekiais. Komivoja\xc5\xbeieriai atlieka savoti\xc5\xa1k\xc4\x85 tarpininko vaidmen\xc4\xaf prekybos rinkoje tarp pa\xc4\x8di\xc5\xb3 verslinink\xc5\xb3._NEWLINE_Taip pat yra toks prekybos b\xc5\xabdas, kaip preki\xc5\xb3 pasi\xc5\xablymas galutiniam vartotojui ne prekybos vietoje, kai einama per j\xc5\xb3 gyvenamas vietas, namus, butus. Tokiu b\xc5\xabdu galutiniam vartotojui nereikia kur nors vykti ie\xc5\xa1koti preki\xc5\xb3. \xc5\xa0iuo prekybos b\xc5\xabdu ne visi pirk\xc4\x97jai b\xc5\xabna patenkinti, kadangi negali palyginti kain\xc5\xb3, si\xc5\xablomos ne visada norimos pirkti prek\xc4\x97s.\n_START_SECTION_\nVeiklos ypatumai\n_START_PARAGRAPH_\nKomivoja\xc5\xbeierius paprastai dirba vienas, ne\xc5\xa1ioja prekes pats ar didesniems j\xc5\xb3 kiekiams ve\xc5\xbeioti turi automobil\xc4\xaf ar autobusiuk\xc4\x85 ir prekiauja tik vienos r\xc5\xab\xc5\xa1ies ar tik vieno gamintojo ar didmenininko prek\xc4\x97mis. Jie prakti\xc5\xa1kai niekada nesudaro su gamintojais ar prekiautojais joki\xc5\xb3 sutar\xc4\x8di\xc5\xb3, tiesiog atva\xc5\xbeiuoja ir perka prekes kaip sau._NEWLINE_Komivoja\xc5\xbeieriai prekiaujantys didesniais kiekiais su ma\xc5\xbemenininkais visada stengiasi minimizuoti liku\xc4\x8dius, nes neturi didesni\xc5\xb3 sand\xc4\x97liavimo patalp\xc5\xb3, kas yra ypa\xc4\x8d svarbu prekiaujant, pvz., greitai gendan\xc4\x8diais produktais._NEWLINE_Lietuvoje komivoja\xc5\xbeeryst\xc4\x97s paslaugas galima teikti ir tik turint verslo liudijim\xc4\x85. Kartais komivoja\xc5\xbeeryst\xc4\x97s paslaugas pradeda teikti gamintojai ir didmenininkai. Jie siekiantis padidinti pardavim\xc5\xb3 apimtis savo prekiaujam\xc4\x85 produkcij\xc4\x85 i\xc5\xa1ve\xc5\xbeioja patys \xc4\xaf kit\xc5\xb3 prekiautoj\xc5\xb3 prekybos vietas tokiomis pa\xc4\x8diomis kainomis, kaip, kad b\xc5\xabt\xc5\xb3 pardavin\xc4\x97j\xc4\x99 i\xc5\xa1 sand\xc4\x97lio ar baz\xc4\x97s.'